ALAT 19 – KAKO ORGANIZOVATI ODBOR ZA PLANIRANJE SUSJEDSTVA?

1. **Šta je planiranje susjedstva ili naselja?**

Planiranje naselja je proces koji omogućava lokalnim zajednicama da usmjeravaju razvoj svojih područja, a prvi put je uvedeno u Velikoj Britaniji Zakonom o lokalizmu iz 2011. godine. Prema ovom zakonu, zajednice mogu kreirati tzv. planove naselja koji služe kao smjernice za daljnje planiranje. Planovi naselja postaju sastavni dio plana višeg reda, a politike koje sadrže koriste se za izradu koncepta za urbanističko planiranje. Ovi planovi omogućavaju zajednicama da odobre ili usmjere planiranje u skladu sa željama i potrebama same lokalne zajednice, ali istovremeno ne mogu blokirati razvojne pravce koje predviđa plan višeg reda.

1. **Koje su prednosti za zajednicu od razvijanja plana naselja ili susjedstva?**

Planiranje naselja omogućava lokalnoj zajednici da ima značajniju ulogu u oblikovanju područja u kojem živi i radi, naročito u pripremnoj fazi. Planiranje naselja pruža zajednicama priliku da postave jasnu i pozitivnu viziju razvoja svog područja u narednim decenijama (10, 15, 20 godina). Ova vizija može biti usmjerena ka zadovoljenju specifičnih lokalnih potreba i interesima stanovništva.

1. **Kako organizovati odbor za planiranje naselja/susjedstva?**

Ovaj alat okuplja ljude u formalne, ali privremene grupe kako bi se bavili složenim i izazovnim pitanjima od javnog interesa. Učešnici istražuju problem, diskutuju o različitim perspektivama i donose zajedničke odluke. Često se suočavaju s visokim stepenom neizvjesnosti u vezi sa rešenjima, a vrlo je vjerovatno da će se stavovi polarizovati (npr. u pitanjima poput rasta stanovništva, uticaja na razvoj ili održivosti). Cilj ove metode je pronaći zajedničke osnove za delovanje, posebno u slučajevima kada nije moguće donijeti jednostavno rješenje. Ovaj proces podrazumijeva prisustvo facilitatora, obično neutralne osobe, koji usmjerava diskusiju. Alat se često koristi za prikupljanje mišljenja javnosti o određenim pitanjima, koja se potom prezentuju donosiocima odluka kroz izvještaj.

* Identifikujte i okupite učesnike koji tačno odražavaju lokalnu populaciju.
* Organizujte inicijalnu sesiju koja jasno definiše temu, istovremeno gradeći povjerenje među učesnicima, kao i između učesnika i facilitatora.
* Vodite facilitirane diskusije o temi, postavljajući učesnicima konkretna, unapijred pripremljena pitanja. a. Za veće grupe, podijelite učesnike u reprezentativne ili namjerno homogenizovane podgrupe. b. Fokusirajte se na donošenje odluka i konkretnih zaključaka. c. Zabilježite ključne konstatacije i zaključke tokom diskusije.
* Sintetizirajte rezultate i pripremite izvještaj sa zaključcima.

1. **Zašto koristiti odbore za planiranje naselja/susjedstva?**

* Povećava se legitimnost odluka.
* Može dovesti do rezultata koji su relevantiniji za lokalno stanovništvo.

**Dostupnost:**

Ova aktivnost nije prikladna za online angažman jer se zasniva na grupnoj diskusiji i potrebna je fizička prisutnost učesnika.

**Infrastruktura:**

* Stolovi i stolice
* Pozadinski materijali
* Flip čartovi i olovke ili drugi materijali za snimanje diskusija.
* Audio ili video zapis.